Perfekte oornagplek vir die reis tussen die Kaap/Stellenbosch en die wêreld verder noord, hetsy jy onderweg is na Namibië, of wil gaan blomme kyk. In ’n variasie op die tema van die befaamde woorde van Mnr Swartdenekker: “Ons kom terug!”.
Ons is baie vriendelik en gasvry ontvang en deurgaans ook so behandel. Sal vir seker weer daar gaan kuier. Klawer is goed geleë vir besoeke aan baie van die populêre blommebestemmings.
Ons is vriendelik deur John ontvang. Die kamers is enorm. Die vloer kraak, maar dit pla klaarblyklik nie die ander gaste nie.
Ons is baie goed ontvang en die diens was uitstekend. Oasis was voorheen 'n laerskool wat omskep is in 'n gastehuis. Ons het dus in 'n voormalige klaskamer geslaap. Dit was heerlik, behalwe dat ek die hele nag my tafels wou opsê.
Ons is bly julle het dit geniet by ons. Ek hoop jy ken jou tafels nou, wou net kyk of jy dit nog onthou. Ons hoop om julle gou weer te sien
Wil die bestuur bedank vir die diens wat hulle lewer. Hulpvaardig, netjies en 'n baie aangename atmosfeer. Dankie.
Dit was regtig 'n welkome oasis. Baie gasvry en vreeslik behulpsaam. Ons verblyf van 3 dae het ons baie geniet. Beveel dit sterk aan.
Ons het so tuis gevoel, die mense was vriendelik, die kamer netjies en het die lekkerste kos gekry. Hulle is tops!
Die ontvangs van hierdie verblyf is baie goed en die personeel is meer as vriendelik. Die akkommodasie self is bietjie teleurstellend. Die kamers is donker en koud met 'n ruit wat uitkyk op 'n leë parkeerarea. Daar is wondergom merke orals oor die kamer van kennisgewings wat opgesit en afgehaal is. Daar is slegs een kragprop in die hele kamer en dit word gebruik vir die ketel, yskas en TV, so dus as jy jou foon wil laai, op laptop werk of enige iets, moet jy op 'n sekere punt van die kamer wees en moet iets anders uitprop om dit te gebruik.
Oasis was vir my 'n belewenis aangesien dit in 'n ou skoolgebou is. Swembad is 'n heerlike lafenis! As daar enige voorstelle is wat ek aan die bestuur kan maak sal dit wees dat hulle wit beddegoed moet gebruik. Baie lekker gekuier, dankie.
Die plek is oulik as jy dink dit was 'n ou skool. Die foto's op die internet is misleidend. Die prys is duur. Baie beter en lekkerder gastehuise op Vredendal. Sal ook aandag moet gee aan swembad wat regtig swak en vuil is. Hilda is vriendelik, maar die plek is definitief te duur vir wat jy kry.
Wil net graag iets op die tafel le dat die swembad vuil lyk in die lig van verf wat af is in bad wat ander nie raaksien maar daar gelaat.
Baie dankie vir die pragtige en positiewe terugvoering. Ek is baie bly dat u dit geniet het en hoop om jul weer vir n volgende keer te sien.
Ons het baie lekker gebly en alles was gerieflik en skoon. Die plek is goed geleë sodat ons maklik by besienswaardighede in die omgewing kon uitkom.
'n Groep mense of groot familie sal seker beter hier inpas, maar as jy buite seisoen hier opdaag moet jy verwag om op jou eie in 'n groot leë skool te slaap. Nie die aangenaamste omstandighede vir 'n "gastehuis" of B&B nie. Die kamers het geen dekor in nie en kom koud voor. Hier kry jy 'n bed en 'n goeie warm stort maar verder laat die vertrek nie veel vir die verbeelding nie. Ons sal ongelukkig nie weer daar bly nie, maar as dit jou smaak is, is die plek skoon en netjies en sal deug vir die wat daarmee tevrede is.
Plek nie prys werd. Ou skoolkoshuis. Ligte by ingang en parkering het nie gewerk nie en dit was pikdonker. Foto's van die plek is baie misleidend. Die ander gaste wat daar oorgeslaap het, het baie geraas en ons kon nie rus na lang pad. Geen ekstra geriewe nie. Het werklik gevoel of jy in 'n koshuis of ou hospitaal bly. Sal nie aanbeveel nie.
Ek het die aand met u vrou gesels in die kombuis, soos u weet, en ek het vir jul genoem dat hier nog gaste later gaan kom en ek hoop nie hul gaan 'n steuring wees nie. Ek het ook nog 'n gegrap en gesê, u is mos darem in die polisie, so maak maar stil want ek kan dit nie hoor waar ek bly nie, of kontak my gerus indien u enige problem sou ondervind.
Dit was so ongelooflik daar. Ek gaan beslis weer terug. Die dien wat jy ontvang is goud werd. Die plekkie self is fantasties.
Die personeel by Oasis is baie behulpsaam en deel handige inligting m.b.t. besienswaardighede en dinge om te doen in die omgewing. Ons het ook die 'plaaslewe' agter in die perseel baie geniet. Ek sal beslis weer daar aandoen.
Ons het vir 3 nagte daar oorgebly om bietjie die omliggende plekke te besoek. Ek sal Oasis Country Lodge enige tyd aanbeveel. Die mense is so vriendelik en behulpsaam. Hulle laat jou so tuis voel. Ons het heerlik geëet elke oggend. Dis pragtig en gerieflik ingerig en boonop het jy veilige parkering. Ek sal enige tyd weer daar gaan bly!
Die gastehuis is 'n ou skool wat omskep is en dis puik gedoen. Ons was aangenaam verras met die netheid en afronding van die kamers. Daar is basiese selfsorgfasiliteite in die kamer en ontbyt word voorsien. Die swembadarea het 'n klein braaiplek vir gaste se gebruik.
Ek hou van die oorspronklikheid wat hulle probeer hou van die skool. Dink hulle sal nog meer 'n 1ste keuse wees wanneer die kroeg ingerig is. Ek weet die honde is "familie" maar hou hulle maar uit die eetsaal asb. Andersins was ek baie gelukkig.
Die personeel is werklik wonderlik en het selfs voor werkstyd vir ons ontbyt gemaak. Die swembad is pragtig skoon en die kamer en badkamer was baie netjies. Ek kan sien dat jagters baie lekker hier kan kuier, want selfs braaipakkies is beskikbaar.
Veilige parkering vir jou voertuig. Was veronderstel om nie-rook kamers te wees, maar die kamer het na rook geruik net om 'n pakkie stompies in die asblik te vind ... Kamers is netjies, maar moet niks luuks verwag nie. Vreeslik baie muskiete.
Dit is 'n ou skoolkoshuis waarin jy bly. Die prentjie hierby gee heeltemal 'n wanvoorstelling van die plek. Op grond van die prentjie was ek baie opgewonde om daar te kom, maar was totaal teleurgestel. Die ontbyt was gangbaar.